కూచిపూడి గ్రామంలోని గ్రంథాలయం, శత వసంతాలు పూర్తిచేసుకున్నది. ఈ గ్రంథాలయం 101 సంవత్సరాలు పూర్తి చేసుకొని 102వ సంవత్సరంలోనికి అడుగు పెట్టినది. 1913లో దాత శ్రీ రావెళ్ళ తిరుపతిరాయుడు, స్థలాన్ని సమకూర్చి పెంకుటి భవనంలో, "సరస్వతీ నిలయం" పేరుతో ఒక పుస్తక భండాగారాన్ని ప్రారంభించారు. దేవనాగరి లిపి గ్రంథాల నుండి వేయిపడగలు, నాటి చంద్రుని కథలు మొదలు, నేటి చంద్రయాన్ వరకు పలురకాల పుస్తకాలు, పాఠకులకు అందుబాటులో ఉన్నాయి. ఆదునికతను సంతరించుకొని కాలానుగుణంగా దినదినాభివృద్ధి చెందుచూ, నాటి సరస్వతీ నిలయం నేటి శాఖా గ్రంథాలయంగా రూపాంతరం చెందినది. ఈ గ్రంథాలయాన్ని 1970లో ప్రభుత్వం తీసుకొన్నది. ఈ గ్రంథాలయంలో చదువుకొనేటందుకు తెలుగు, హిందీ, ఆంగ్ల భాషలలో, నవలలు, కథలు, చరిత్ర, వాస్తు, జ్యోతిషం, రాజనీతి శాస్త్రం, విఙానశాస్త్ర పుస్తకాలు, పోటీపరీక్షల సమాచారం, మొదలగు వాటికి సంబంధించిన మొత్తం 13,650 పుస్తకాలు, ఇక్కడ నెలవై ఉన్నాయి. ఇకడ అందుబాటులో ఉన్న విఙానాన్ని పిల్లలు, విద్యార్థులు, నిరుద్యోగులు వినియోగించుకుంటే ఎంతో ఉపయుక్తంగా ఉంటుంది. [3]&[7]

గ్రంథాలయం
ప్రధాన పంటలు
భూమి వినియోగం
కోగంటివారి జిల్లా పరిషత్తు ఉన్నత పాఠశాల